doucement . Ensi sen part mesire Gauaine de cort entre li & ses com-
paignons & li rois artus remest a . v . hommes car ensi li plot il . dont
li . cc . & . 1 . furent des cheualiers de la table roonde . Et mesires Gauaine
& sa compaignie esploitierent tant quil vindrent a logres . mais moult auoit
mesire Gauaine le cuer pesant por le roy son oncle quil auoit laisiet el roialme 5
de carmelide que il ne li mesauenist entre uoies daucune chose . car trop
auoit grant terre a passer qui marchisoit a ses anemis auant quil uenist en
sa terre . Si se hasta moult de faire le commandement de son oncle . si
mande pres & loins a tons chaus qui le roy artu amoient quil uenissent a sa
cort a si grant esfors com il porroient si quil i soient au iour de la mi aoust . 10
& cil saparellent & atornent a si grant esfors comme il peuent si quil i furent
au iour de la mi aoust . Et mesires Gauaine fist uenir uiandes de toutes
pars a cars & a caretes & a sonuniers quil garni si bien la cort de toutes
coses que a cors domme conuenoit que onques riens ni failli . Car ce fu si
comme li contes des estoires dist li plus sages cheualiers qui fust el siecle & is
li miex ensegnies & . j . des plus cortois & . j . des mains mesdisans &
mains vantans . Et quant il ot tout atome si se mist al chemin encontre son
on[col. ^]cle car paor auoit grant quil ne fust destorbes entre uoies . Mais atant
se taist ore li contes de li & de ses compaignons qui cheualchent durement.
